als_Latn dik_Latn sag_Latn
Tirana do të jetë mes katër gjysmëfinalistëve të Kupës së Shqipërisë. Bardheblutë fituan 3-0 ndeshjen e kthimit me Apoloninë në “Loni Papuciu” duke siguruar biletën për në raundin pasardhës me rezultatin e përgjithshëm 5-2. Golat e Pashajit, Takut dhe Busic i dhanë kualifikimin skuadrës së Maganit, që e pati më të thjeshtë sec parashikohej. Me objektivin për të vazhduar ecurinë dhe në Kupë dhe me rezultatin 2-2 që nuk i favoriznte shumë, bardheblutë kërkuan që në fillim të mbyllin cështjen e kualifikimit duke gjetur golin e epërsisë që në minutën e 17-të, me Pashajin që shfrytëzoi një harkim nga këndi të Bakajt.
Tirana megjithatë nuk e uli ritmin dhe në të 19-tën, Bakaj-Sefa dhe Taku dhuruan një aksion model, me të këtë të fundit që goditi fluturimthi por Cakovic dhe shtylla nuk e lejuan të festonte. Apolonia u kundërpërgjigj në të 21-tën me Filin, por finalizimi i këtij të fundit ishte i pasaktë. Mbështetja e tifozerisë i dha zemër vendasve, që në të 38-tën për pak sa nuk barazuan por Andi Ribaj i vetëm përballë Edvan Bakajt, në pozicion të prirët nuk goditi sic duhet duke e dërguar topin mbi traversë. Pjesa e parë u mbyll me këtë rezultat, ndërsa e dytë nisi sërish mirë për Tiranën. Në të 54-trën, Cakovic pengoi Sefën në zonë, me Jeminin që akordoi 11-metërsh. Nga pika e bardhë Bakaj gaboi, por bardheblutë nuk e vuajtën shumë shpërdorimin e sulmuesit, pasi 3 minuta më pas, Taku arriti të dërgojë në rrjetë topin e 0-2.
Në të 66-tën shënoi dhe Curri por mbrojtësi ishte në pozicion jashtë loje. Gjithsesi goli i anulluar u pasua nga një tjetër i vlefshëm 20 minuta më pas, me Busicin që u konfirmua goleador i Kupës duke shënuar për të katërtën herë në këtë kompeticion.
3-0 rezultati përfundimtar dhe 5-2 ai i përgjithshëm në dy sfida, me Tiranën që respektoi parashikimet duke siguruar një vend në gjysmëfinale.
als_Latn als_Latn als_Latn als_Latn